b"\n_START_ARTICLE_\nSabi\xc3\xa0cies\n_START_SECTION_\nTaxonomia\n_START_PARAGRAPH_\nLa classificaci\xc3\xb3 filogen\xc3\xa8tica (APG II) no la situa dins cap ordre sin\xc3\xb3 que la posa dintre dels llinatges basals del clade eudicots, tot i que el seu empla\xc3\xa7ament \xc3\xa9s encara en discussi\xc3\xb3. Es coneixen f\xc3\xb2ssils de Sabiaceae del cretaci turoni\xc3\xa0 (Sabia) i cenomani\xc3\xa0 (Melisoma).\n_START_SECTION_\nCaracter\xc3\xadstiques\n_START_PARAGRAPH_\nLes esp\xc3\xa8cies d'aquesta fam\xc3\xadlia, que habiten zones tropicals o subtropicals, s\xc3\xb3n lianes (Sabia), arbres o arbusts (Meliosma i Ophiocaryon), perennes i caducifolis que es reconeixen per la venaci\xc3\xb3 broquidodroma (les venes secund\xc3\xa0ries s'ajunten entre elles formant s\xc3\xa8ries d'arcs) de les seves fulles o foliols, les seves flors petites amb el periant en espiral i els estams oposats, i pels seus fruits en drupa m\xc3\xa9s o menys aplanats i corbats."